Jeg er glad for at en presiserer at en ikke ønsker å ta oppgaver fra kommunene. Jeg lurer på om en allerede nå har begynt å tenke på hvilke eventuelle statlige oppgaver en kan flytte til primærkommunene, slik at primærkommunene i samarbeid kan løse disse, og ikke minst på hvilke beslutninger som i dag tas av ansatte i staten, som heller bør tas av folkevalgte på et lokalt nivå, f.eks. knyttet både til landbruksforvaltningen og til miljøforvaltningen.